  Майя Бывальцева Анай капиталлы сертификатэз Удмуртиын улӥсьёс электрон амалэн басьтыны быгатозы. Элькунлэн тӧроеныз Александр Соловьёвен пумиськонлы йылпумъянъёсъя 15-тӥ куарусёнэ со сярысь ивортӥз Россиысь Пенси фондлэн правлениезлэн кивалтӥсез Антон Дроздов. «Милям электрон кусыпъёсъя юанмы вал на. Кылсярысь, таяз арын кутэмын кат, кудӥзъя анай капиталлы сертификатэз яке тазьы, яке электрон амалэн басьтыны луоз», — вераз Антон Дроздов. Пенси фондлэн тӧроез верамъя, кунмуртъёс куриськонэн вазиськыны быгатозы пӧртэм юрттӥськет сётонъя центре (МФЦ), отын пумкылъян кутэм бере коньдон тыремын луыны быгатоз. Чакланъёсъя, со юрттӥськетлэсь ӟечлыксэ будэтыны, адямиослэсь дырзэс но удысэтъёслэсь коньдонзэс шыръяны кулэ. Тодэ вайытом, али анай капиталысь 25 сюрс манетсэ басьтыны луэ (кинлэн со уже кутымтэ на). Тегъёс: Мерлык Удмуртия анайкапитал МФЦ АлександрСоловьёв Пенсифонд  